**ΠΕΡΙ ΤΟΥ ΗΡΩΔΟΥ ΦΟΝΟΥ**

***Σημειώσεις από την Ευαγγελία-Σοφία Κορέντζελου και Ευγενία Κομποχόλη***

**Δίκη:** Απαγωγή Κακούργων (αν και ο Ευξίθεος υποστηρίζει ότι έπρεπε να γίνει δίκη φόνου).

**Κατήγοροι:** Συγγενείς Ηρώδου.

**Κατηγορούμενος:** Ευξίθεος.

**Έγκλημα/κατηγορία:** Δολοφονία Ηρώδου (υποστηρίζεται ότι ο θύτης έριξε πέτρα/χτύπησε με πέτρα το θύμα).

**Τόπος:** Ταξίδι Ευξίθεου - Ηρώδου από Μυτιλήνη στην Αίνο της Θράκης με ενδιάμεση στάση στη Μήθυμνα.

**Χρόνος:** Οι συνταξιδιώτες (Ευξίθεος – Ηρώδης) άλλαξαν πλοίο λόγω καταιγίδας και επιβιβάστηκαν σε στεγασμένο πλοίο.

**Ώρα και τόπος εγκλήματος:** Βράδυ στο λιμάνι. Ενώ ο Ηρώδης είχε πιει, βγήκε από το πλοίο και δεν ξαναγύρισε.

**Εθνικότητα χαρακτήρων της υπόθεσης:** Ο Ηρώδης ήταν Αθηναίος, κληρούχος στη Λέσβο και ο Ευξίθεος ήταν Μυτιληναίος.

**Σκοπός ταξιδιού:** Ο Ηρώδης για την απελευθέρωση των δούλων του, λαμβάνοντας λύτρα από τους συγγενείς τους και ο Ευξίθεος για να συναντήσει τον πατέρα του.

**ΔΙΚΑΣΤΙΚΑ – ΠΟΛΙΤΙΚΑ ΧΑΡΑΚΤΗΡΙΣΤΙΚΑ ΤΗΣ ΥΠΟΘΕΣΗΣ**

**Τόπος δίκης:** Ηλιαστικό Δικαστήριο → Αθηναίοι πολίτες χωρίς δικαστική πείρα (501 – 6.000).

**Απαγωγή κακούργων:** Δημόσια διαδικασία από το ρήμα ἀπάγω = συλλαμβάνω. Άρα 1. Σύλληψη υπόπτου 2. Γραπτή καταγγελία/ ἔνδειξις 3. Δίκη. Αρμόδιοι αξιωματούχοι για απαγωγή είναι οι Ένδεκα. Ο κατηγορούμενος σε αυτήν την περίπτωση μένει στη φυλακή, αφού συλληφθεί και δεν μπορεί να φύγει μέχρι να δικαστεί. Δε δίνεται όρκος.

**Κακούργοι:** Ληστές, Λωποδύτες, Ανδραποδιστές.

**Χρονολογία υπόθεσης:** Μέσα 5ου αιώνα, μετά την αποστασία των Μυτιληναίων από την Αθηναϊκή Συμμαχία (428 π.Χ), δηλαδή 417 – 414 π.Χ.

**Λόγος διεξαγωγής της δίκης στην Αθήνα:** Οι Αθηναίοι θέλουν να εξασφαλίσουν την καταδίκη του Ευξίθεου, λόγω των πολιτικών αναταράξεων στη Μυτιλήνη (πολιτικά κίνητρα).

**Ποινή:** Ανάλογα με την υπόθεση, κρίνουν οι δικαστές.

**ΕΠΙΧΕΙΡΗΜΑΤΑ ΕΡΓΟΥ**

Ο Ευξίθεος χρησιμοποιεί κυρίως στην απολογία του επιχειρήματα κατά το εικός, άμεσα όμως συνδεόμενα με τη λογική των γεγονότων. Διηγείται τα γεγονότα, φέρνει μάρτυρες και χρησιμοποιεί τεκμήρια και θεία σημεία.

Στο λόγο αναφέρονται τα εξής:

1. Απειρία Ευξίθεου
2. Προσβολή νομιμότητας δίκης (έννοια κακούργου, τόπος δίκης η Αγορά, κρίση των Ηλιαστών, έννοια του όρκου)
3. Καθυστέρηση κατηγορίας
4. Βάσανος δούλου – ανδρός (δύο πρόσωπα)
5. Θάνατος δούλου – παρανομία κατηγόρων
6. Δεν υπάρχουν στοιχεία εγκλήματος
7. Σημείωμα προς τον Λίκινο (λόγοι γραφής)
8. Λόγοι δολοφονίας
9. Ρητορικά επιχειρήματα περί οργής και ήρεμης σκέψης
10. Απολογία για τον πατέρα του Ευξίθεου
11. Θεία σημεία
12. Επανάληψη νομιμότητας δίκης (για διεξαγωγή δεύτερης δίκης) και πρόταση για απαλλακτική ψήφο

**ΠΛΗΡΟΦΟΡΙΕΣ ΕΡΓΟΥ**

* Απολογία κατηγορουμένου
* Ποινική νομοθεσία – έννοια δικαίου – δικονομία
* Δίκες φόνου στον ύπαιθρο (μίασμα)
* Όρκος – θυσίες
* Ποινές δίκης φόνου (θάνατος ή αυτοεξορία)
* Σταθερότητα νόμων για ανθρωποκτονία
* Δυνατότητα αποφυλάκισης με εγγύηση για ξένους.